Likumprojekts

### Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm

### dienesta gaitas likumā

Izdarīt Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā (Latvijas Republikas Saeimas un Ministru Kabineta Ziņotājs, 2006, 14.nr.; 2008, 12., 16.nr.; 2009, 2., 3., 9., 10., 14.nr.; Latvijas Vēstnesis, 2009, 196.nr.; 2010, 47., 205.nr.; 2011, 148.nr.; 2012, 189.nr.) šādus grozījumus:

1. Izslēgt 3.panta piektās daļas otro teikumu.

2. Izteikt 4.panta 5.punktu šādā redakcijā:

"5) pār kuru nav nodibināta aizgādnība."

3. Aizstāt 7.panta trešās daļas 3.punktā vārdus "un potēšanas pasi" ar vārdiem "un uzrādīt potēšanas pasi".

4. Papildināt 14.pantu ar 5.1 daļu šādā redakcijā:

"(51) Amatpersonu, kura neattaisnojošu iemeslu dēļ nav veikusi šā likuma 16.panta ceturtajā daļā minēto veselības stāvokļa pārbaudi, ar Iestādes vadītāja rakstveida rīkojumu (pavēli) var atstādināt no amata pienākumu izpildes uz laiku, kas nepārsniedz trīs mēnešus. Par atstādināšanas laiku tai neizmaksā darba samaksu. Rīkojuma (pavēles) par amatpersonas atstādināšanu apstrīdēšana vai pārsūdzēšana neaptur tā izpildi. Ja amatpersona atstādināšanas laikā neattaisnojošu iemeslu dēļ nav veikusi šā likuma 16.panta ceturtajā daļā minēto veselības stāvokļa pārbaudi, Iestādes vadītājs lemj par šīs amatpersonas atvaļināšanu no dienesta."

5. Papildināt 16.panta ceturto daļu ar trešo teikumu šādā redakcijā:

"Amatpersonai saskaņā ar Iestādes nosūtījumu un Iestādes noteiktajā termiņā ir pienākums veikt veselības stāvokļa pārbaudi."

6. Izteikt 24.panta pirmās daļas 2.punktu šādā redakcijā:

"2) vērtīgu balvu;".

7. Papildināt 47.panta otro daļu ar 4.punktu šādā redakcijā:

"4) ja amatpersona šā likuma 14.panta 5.1 daļā minētajā atstādināšanas laikā neattaisnojošu iemeslu dēļ nav veikusi šā likuma 16.panta ceturtajā daļā minēto veselības stāvokļa pārbaudi."

Iekšlietu ministrs

Rihards Kozlovskis